

 **POVJRENSTVO ZA PROVEDBU**

 **JAVNOG NATJEČAJA**

KLASA: 112-02/22-01/04
URBROJ: 2109-22-01-22-4
Orehovica, 19. kolovoz2022. godine

 **UPUTE I OBAVIJESTI KANDIDATIMA**

 **koji podnose prijavu na raspisani**

**JAVNI NATJEČAJ ZA PRIJAM U SLUŽBU ZA REFERENTA- KOMUNALNOG REDARA**

 Na temelju članka 19. stavka 6. Zakona o službenicima i namještenicima u lokalnoj i područnoj samoupravi („Narodne novine“ broj 86/08, 61/11, 04/18,112/19), a vezano uz javni natječaj objavljen u Narodnim novinama, za prijam u službu referenta- komunalnog redara u Jedinstveni upravni odjel Općine Orehovica, objavljujemo popis poslova i podatke o plaći navedenog radnog mjesta, načinu obavljanja prethodne provjere znanja i sposobnosti kandidata i iz kojeg područja, te pravne izvore za pripremanje kandidata za provjeru.

**I. OPIS POSLOVA**

 Opis poslova za radno mjesto referent-komunalni redar utvrđen je Pravilnikom o unutarnjem redu Jedinstvenog upravnog odjela Općine Orehovica („Službeni glasnik Međimurske županije“ broj 1/22) i to kako slijedi:

|  |
| --- |
| **Opis poslova radnog mjesta** |
| 1) Obavlja nadzor nad primjenom Zakona o komunalnom gospodarstvu, odluka i akata kojima se regulira red, izdaje rješenja i druge akte kojima naređuje fizičkim i pravnim osobama radnje u svrhu održavanja komunalnog reda te vodi evidencije poduzetih radnji u postupku nadzora nad komunalnim redom u Općini, prati zakonske i druge propise u kojima je propisana nadležnost komunalnog redara te osigurava njihovu primjenu u suradnji s neposredno nadređenim pročelnikom, nadzire rad fizičkih i pravnih osoba kojima je povjerena usluga obavljanja komunalnih djelatnosti, kontrolira korištenje javnih površina, kontrolira poštivanje odluke o radnom vremenu ugostiteljskih objekata i trgovina, obavlja nadzor nad održavanjem čistoće i odvozom komunalnog otpada, obavlja poslove vezane uz civilnu zaštitu i protupožarnu zaštitu |
| 2) Vodi upravni postupak, rješava i potpisuje rješenja u upravnim stvarima iz područja komunalnog reda, izriče novčane kazne, mjere upozorenja i druge prekršajne sankcije, predlaže pokretanje prekršajnog postupka iz nadležnosti komunalnog redara |
| 3) Izrađuje zapisnike o izvršenom očevidu, izvještaje o utvrđenim prekršajima prema vrsti, vrši nadzor nad provođenjem odluka iz djelokruga veterinarstva i higijeničarske službe, agrotehničkih mjera, dimnjačarskih poslova, komunalnog gospodarstva i dr. općih akata koje donosi lokalna samouprava |
| 4) Temeljem uočenog stanja predlaže odluke i mjere u cilju unapređenja života stanovnika Općine Orehovica te obavlja druge poslove po nalogu pročelnika |

**II. PODACI O PLAĆI**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova za predmetno radno mjesto je 1,43, dok je bruto osnovica za obračun plaće 5.781,00 kuna.

**III. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Za kandidate prijavljene na javni natječaj koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje i intervju.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na javni natječaj.

Za provjeru znanja i sposobnosti kandidata imenovano je, od strane pročelnice Jedinstvenog upravnog odjela Općine Orehovica, povjerenstvo od 3 člana. Prethodna provjera znanja i sposobnosti kandidata obavlja se putem pismenog testiranja i intervjua. Za svaki dio provjere znanja dodjeljuje se od 1 do 10 bodova.

Po dolasku na provjeru znanja, od kandidata će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranu smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 60 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Rezultati intervjua boduju se na isti način kao i pismeno testiranje.

Za svaki dio provjere kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50% bodova iz svakog dijela pisanog testiranja sposobnosti kandidata.

Nakon prethodne provjere znanja i sposobnosti kandidata Povjerenstvo za provedbu natječaja utvrđuje rang listu kandidata prema ukupnom broju ostvarenih bodova. Izvješće o provedenom postupku i rang listu kandidata, povjerenstvo dostavlja pročelniku Jedinstvenog upravnog odjela.

**Pravni i drugi izvori za pripremanje kandidata za testiranje jesu:**

**1. Opći dio - izvori za pripremanje kandidata za testiranje:**

-Ustav Republike Hrvatske („Narodne novine“ broj 59/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 05/14)

 - Zakon o lokalnoj i područnoj (regionalnoj) samouprave („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)

 - Zakon o općem upravnom postupku („Narodne novine“ broj 47/09 i 110/21).

**2. Posebni dio - izvori za pripremanje kandidata za testiranje:**

 -Zakon o komunalnom gospodarstvu („Narodne novine“ broj 68/18, 110/18 i 32/20)

 - Zakon o zaštiti životinja („Narodne novine“ broj 102/17 i 32/19)

 - Odluka o agrotehničkim mjerama u svrhu zaštite poljoprivrednog zemljišta i o mjerama za utvrđivanje i održavanje poljoprivrednih rudina za Općinu Orehovica (,,Službeni glasnik Međimurske županije'' broj 6/19)

 **Povjerenstvo za provedbu natječaja**